ཉིན་གུང་གི་ཚོགས་ཐོག་ཏུ།ཀྲུང་གོ་སྤྱི་ཚོགས་ཚན་རིག་ཁང་མི་རིགས་རྩོམ་རིག་ཞིབ་འཇུག་གླིང་གི་ཞིབ་འཇུག་པ།འབུམ་རམས་པའི་མཛུབ་སྟོན་དགེ་རྒན།གེ་སར་ཞིབ་འཇུག་པ་གྲགས་ཅན་འཇམ་དཔལ་རྒྱ་མཚོ་དང་།ཀྲུང་གོ་སྤྱི་ཚོགས་ཚན་རིག་ཁང་མི་རིགས་རྩོམ་རིག་ཞིབ་འཇུག་གླིང་གི་ཞིབ་འཇུག་པ།རྒྱལ་ཡོངས་གེ་སར་བྱ་བའི་འགོ་ཁྲིད་ཚན་ཆུང་གི་གཞུང་ལས་ཁང་གི་ཀྲུའུ་རེན་ནོར་བུ་དབང་ལྡན།མཚོ་སྔོན་ཞིང་ཆེན་མི་དམངས་སྲིད་གཞུང་གི་རིག་གནས་ལོ་རྒྱུས་ཞིབ་འཇུག་ཁང་གི་ཞིབ་འཇུག་པ།མཚོ་སྔོན་ཞིང་ཆེན་གེ་སར་ཞིབ་འཇུག་རིག་གཞུང་ལྷན་ཚོགས་ཀྱི་ཚོགས་གཙོ་གཅོད་པ་དོན་གྲུབ་སོགས་གླིང་སྒྲུང་ཞིབ་འཇུག་པའི་སྡེ་ཡི་ཆེད་མཁས་པ་རྣམས་ཀྱིས་རྟེན་འབྲེལ་ཤིས་ཚིག་ཕུལ་བ་དང་སྦྲགས།རྣམ་གྲངས་འདིའི་དོན་སྙིང་དང་རིན་ཐང་གི་ཐད་ནས་གདེང་འཇོག་ཚད་མཐོན་པོ་གནང་།དེ་བཞིན་རྣམ་གྲངས་འདིའི་འཆར་འགོད་དང་ལག་བསྟར་བྱེད་ཕྱོགས།དཔེ་སྐྲུན་ཚན་པ་བཅས་ཀྱིས་དཀའ་ལས་བརྒྱབ་པའི་གྲུབ་འབྲས་ལ་བསྔགས་བརྗོད་གནང་།སི་ཁྲོན་ཞིང་ཆེན་ཏང་ཨུའི་དྲིལ་བསྒྲགས་པུའུ་ཡི་པུའུ་ཀྲང་གཞོན་པ་ལི་ཀྲུའོ་དང་།སི་ཁྲོན་ཞིང་ཆེན་གསར་འགྱུར་དཔེ་སྐྲུན་རྒྱང་བསྒྲགས་བརྙན་འཕྲིན་ཅུས་ཀྱི་སྐོར་གཟིགས་པ་གཞོན་པ་ཞའོ་ཧྲི་ཅོན།སི་ཁྲོན་དཔེ་སྐྲུན་ཚོགས་པའི་སྤྱི་འདོམས་པ་ཁྲིན་ཡུན་ཧྭ་བཅས་ཀྱིས་གཏམ་བཤད་དང་ཤིས་ཚིག་ཕུལ།དེ་མཐུད་ནས་བོད་ཀྱི་གླིང་སྒྲུང་ཀུན་འདུས་ཆེན་མོའི་རྩོམ་སྒྲིག་ཚོགས་པ་ཡིས་ཆེད་མཁས་པ་རྣམས་ལ་གདན་འདེན་ཞུ་ཡིག་ཕུལ་བ་དང་།ཧི་མ་ལ་ཡ་རིག་མཛོད་ཁང་ལ་རྒྱལ་ཡོངས་གེ་སརབྱ་བའི་འགོ་ཁྲིད་ཚན་ཆུང་གི་གཞུང་སྒྲུང་ཁང་ནསརྒྱལ་ཡོངས་ཀྱི་ཆེས་ཐོག་མའི་གེ་སརཡིག་ཚགས་ལྟེ་གནསཞེས་པའི་མཚན་སྙན་གནང་བ་ཆབས་ཅིག།སྒོ་བྱང་སྤྲོད་པའི་མཛད་སྒོ་སྤེལ།སི་ཁྲོན་དཔེ་སྐྲུན་ཚོགས་པའི་ལས་འཛིན་ལྷན་ཚོགས་ཀྱི་འགོ་འཛིན་བློ་བཟང་རྡོ་རྗེས་ཚོགས་འདུའི་གཙོ་སྐྱོང་གནང་།